open-index/open-wikipedia-markdown huggingface dataset:
Fønhus kraftverk

**Fønhus kraftverk** ligger i Sør-Aurdal kommune i Innlandet fylke. Kraftstasjonen ligger i dagen på kote 200 langs Austsidevegen i Begnadalen.

Kraftverket ble satt i drift i 2004, og utnytter et fall på 355 meter fra Pullvatn til Begna elv. Vannet føres i en 1,6&nbsp;km lang rørgate fra inntaket med 1340 meter PE355-rør og 300 meter lange 300&nbsp;mm duktile rør.

Det er installert en peltonturbin fra *James Leffel & co* i Ohio på 600 kW. Normal årsproduksjon er på 2,5 GWh.
Tilsiget er på 5,3 millioner m³ og nedslagsfeltet er 14&nbsp;km² stort. Magasinkapasiteten er på 30 000 m³.
 
Kraftverket er privat og eies og driftes av Fønhus Kraft AS.

## Referanser


## Kilder
* 
* NVE vannkraftdatabase
*Tyngdekraft Sofienlund
Dermotts lov

**Dermotts lov** er en empirisk formel for omløpstiden til større naturlige satellitter som kretser rundt gasskjempene i solsystemet. Loven ble foreslått av den engelske forsker innen himmelmekanikk, Stanley F. Dermott i 1968.

Formelen antar formen:

:T(n) = T(0) \cdot C^{n}

for \scriptstyle n = 1, 2, 3, 4 \ldots

hvor *T(n)* er omløpstiden til den nte satellitten, *T(0)* er antall dager og *C* er en konstant i det aktuelle satellittsystemet. Spesifikke verdier er:

**[[Jupiters måner]]*: &nbsp;&nbsp;&nbsp; T(0) = 0.444 d,    C = 2.03
**[[Saturns måner]]*: T(0) = 0.462 d,    C = 1.59
**[[Uranus' måner]]*: &nbsp;&nbsp; T(0) = 0.488 d,    C = 2.24

Slike lover kan være en konsekvens av skyer som kollapser i planet- og satellitt-systemer som følge av varierende symmetrier. De kan også reflektere effekten av resonansdrevne kommensurabiliteter.

## Referanser
Bjarne Peter Aasen

**Bjarne Peter Aasen** (født 1933) er en norsk landskapsarkitekt. Etter eksamen fra NLH (NMBU) i 1963 ble han ansatt hos Grindaker og Gabrielsen, senere Morten R. Grindaker. I 1966 overtok han firmaet, sammen med Toralf Lønrusten, og etablerte Aasen og Lønrusten Hagearkitekter MNHL, fra 1969; Aasen og Lønrusten Landskapsarkitekter MNLA. Aasen startet i 1983 sin egen praksis - Bjarne Aasen MNLA - i kontorfellesskap med Ole Krogness, Knut Knudsen og Ole Rømer Sandberg. Fra 1985 til 1987 i fellesskap med Kåre Windingstad, Alf Haukeland og Kjetil Trædal Thorsen og fra 1986 i fellesskap med 13.3 landskapsarkitekter, senere 13.3/Multiconsult og Link landskap. I lange perioden har Aasen hatt et meget godt, men uformelt, samarbeid med Arkitekt MNAL Professor Knud Larsen. 

Fra 1976 til 1985 var Aasen amanuensis ved NLH og fra 1990 til 1995 professor II ved NTH. Fra 1970 til 1972 var Aasen formann i Norske Landskapsarkitekters forening. Aasen og Lønrusten, ved Toralf Lønrusten, er kjent for omfattende medvirkning i utformingen av landskap og terreng ved utbyggingen av Aurlandsdalen. Dette arbeidet førte til oppdraget med utredning av konsekvensene ved en eventuell utbygging av Hardangervidda øst – Dagalifallene. Vassdraget ble fredet og Lønrusten måtte finne andre arbeidsoppgaver. 

Som landskapsarkitekt er Aasen særlig kjent for arbeidet med landskapsplanlegging ved store institusjonsanlegg: Universitetet i Trondheim (Gløshaugen, Sydområdet og Dragvoll), Universitetet i Tromsø, Universitetet i Oslo og Indre Kongsgård og Vestfrontplassen ved Erkebispegården/Nidaros domkirke i Trondheim. Andre oppgaver har vært utbygging av boligområder/drabantbyer, institusjonsanlegg, baneutbygging, byrom og parker. Oppgaver med hageplanlegging har vært rene unntak.

## Utvalg prosjekter
Hager i Trosterudveien, Kapellveien daghjem og skole og Lilleparken. Alle i Oslo  - Vassdragsutbygging i Aurlandsdalen - Koblingsanlegg ved Vassbygdvatnet, Vidalsdammen og setervoll  ved Øvstebø  - NTNU Gløshaugen og Sydområdet (Sydområdet sammen med Knud Larsen)  o Landskapsplan 1967- etappevis detaljprosjektert og utbygd frem til ca. 2000 (Realfagbygget)  - Universitetssenteret på Dragvoll – Landskapsplanlegging 1975 - 1989  - Universitetet i Oslo Blindern Landskapsplanlegging 1990 – 2011  o Helga Engs plass 1994 og Georg Sverdrups hus/Biblioteksparken 1999  o Historisk Museum 2008 og Domus Medica på Gaustad 2012  - Universitetet i Tromsø Landskapsplanlegging 1989 – 2012.  o Startet med bistand til Guttorm Guttormsaard med gjennomføring av hans vinnerutkast fra   kunstkonkurransen 1989. Etterfulgt av store utbygninger frem til 2012  - Vestfrontplassen ved Nidaros domkirke og Erkebispegården 1996 og 2005.  - Ypsilon gangbro i Drammen - Vinnerutkast og utbygging - med Arne Eggen 2005  - Obstfelders plass i Stavanger – Vinnerutkast og utbygging - med Arne Henriksen og Laila Haugan 1999  - Nye Gulating lagmannsrett – Vinnerutkast og utbygging – med Terje Grønmo 2012  

## Utmerkelser
* Norsk Forms hederspris 2004  
* NLAs ærespris 2015

## Eksterne lenker
* www.umb.no: Bjarne Aasen
Torgeir Mjør Grimsrud

**Torgeir Mjør Grimsrud** (født 20. august 1945) har vært hovedeier i kontormøbelfabrikken HÅG. Grimsrud ble ansatt i et konkurstruet Håg i 1973 og han kjøpte senere selskapet. Grimsrud mottok i 1998 Norsk Forms Hederspris for arbeidet med kontormøbler.

## Kilder
* e24.no: Håg-eier får halv milliard
7. serierunde i GET-ligaen 2013/14

**7. serierunde i GET-ligaen 2013/14** startet lørdag 5. oktober 2013 klokken 16 med Rosenborg mot Stavanger Oilers, Sparta Warriors mot Vålerenga og Lørenskog mot Storhamar Dragons. Runden fortsatte med to kamper søndag 6. oktober klokken 17 med Tønsberg Vikings mot Stjernen og Lillehammer mot Frisk Asker

## Kampfakta

## Referanser


## Se også
*GET-ligaen 2013/14
Aleko (Rakhmaninov)

**Aleko** () er den første av i alt tre fullførte operaer komponert av Sergej Rakhmaninov. Operaen ble skrevet i 1892 som avslutningsverk ved konservatoriet i Moskva, og Rakhmaninov ble for denne belønnet med skolens høyeste utmerkelse — «Den store gullmedaljen» — det året. Urframføringen skjedde i Moskva 19. mai 1892. Librettoen, skrevet av Vladimir Nemirovitj-Dantjenko, baserte seg på Pusjkins dikt *Sigøynerne*. En typisk framføring av operaen tar rundt 60 minutter.

## Oppbygning
Operaen er i én akt, inndelt i tretten seksjoner:

#*Introduksjon*
#*Sigøynerkor*
#*Gammel signøyners historie*
#*Scene og kor*
#*Damenes dans*
#*Herrenes dans*
#*Kor*
#*Duett*
#*Scene ved krybben*
#*Alekos cavatina*
#*Intermezzo*
#*Den unge sigøyners romanse*
#*Duett og finale*

## Rolleliste
* Aleko (Алеко) — bariton
* Ung sigøyner (Молодой Цыган) — tenor
* Gammel mann (Старик), Zemfiras far — bass
* Zemfira (Земфира) — sopran
* Gammel sigøynerkvinne (Старая цыганка) — contralto
Morceaux de fantaisie

**Morceaux de fantaisie** (fransk for *Fantasistykker*, russisk:  Пьесы Фантазии, Pyesy Fantazii), op. 3, er navnet på en samling med fem kortere verker for pianosolo, komponert av Sergej Rakhmaninov i 1892. Tittelen er mer ment som et bilde på hvordan stykkene skal spilles, da ingen av de fem komposisjonene går under definisjonen fantasier. Samlingen ble dedikert Anton Arenskij, Rakhmaninovs harmonilærer ved Moskvas konservatorium.

## Stykkene i samlingen
### Elegi i ess-moll

*Elegi* (Элегия, *Elegiya*) er en musikalsk elegi som skal spilles i moderat tempo.

### Preludium i ciss-moll
:*Utdypende artikkel: [[Preludium i ciss-moll (Rakhmaninov)|Ciss-moll-preludiet]]*
Det andre stykket, *Preludium* (Прелюдия, *Prelyudiya*), er uten tvil det mest berømte i samlingen.

### Melodi i E-dur

*Melodi* (Мелодия, *Melodiya*) er av kort lengde, og skal spilles «sostenuto». Rakhmaninov gjorde betydelige omskrivinger av dette i 1940.

### Pulcinella

Det fjerde stykket, kalt *Pulcinella* (Полишинель, *Polishinyelʹ*), er i fiss-moll, og skal spilles hurtig og livlig («allegro vivace»). Det er et karakterstykke i tredelt form (A-B-A), med en melodiøs og lyrisk midtdel, samt lynrask begynnelse og slutt. Navnet kommer fra klovnen med samme navn, kjent fra Commedia dell'arte.

### Serenade
Samlingen slutter med *Serenade* (Серенада, *Serenada*). I likhet med *Melodi i E-dur* ble dette stykket omskrevet av komponisten i 1940.

## Eksterne lenker
*
Richard Réti

**Richard Réti** (født 28. mai 1889, død 6. juni 1929) var en østerriksk-ungarsk, senere tsjekkoslovakisk sjakkspiller og forfatter av sjakklitteratur og sluttspillstudier.

## Liv og virke
Réti ble født i Pezinok, som på den tiden var i den ungarske delen av Østerrike-Ungarn. Faren Samuel Réti var lege og arbeidet i forsvaret. Broren Rudolph Reti var en kjent pianist, musikkteoretiker og komponist. 

Rundt 1910 reiste Richard Réti til Wien for å studere matematikk ved Universitetet i Wien. Han var en av de beste sjakkspillerne i perioden, og begynte karrieren som en klassisk spiller, ofte med Kongegambit (1.e4 e5 2.f4) som åpning. Etter første verdenskrig endret han spillestil, og ble sammen med Aaron Nimzowitsch en av talsmennene for den hypermoderne skolen. Etter Nimzowitsch med boka *Mein system*, regnes Richard Réti som bevegelsens fremste litterære bidragsyter.

Réti fikk sine største suksesser i perioden 1918 til 1921, da han deltok i turneringer i Kaschau (Košice) (1918), Rotterdam (1919), Amsterdam (1920), Wien (1920), og Göteborg (1921). Rétis åpning (1.Nf3) er oppkalt etter ham og med denne åpningen slo han verdensmesteren José Raúl Capablanca i sjakkturneringen i New York i 1924. Dette var Capablancas første tap på åtte år, hans eneste mot Réti, og hans første siden han ble verdensmester i sjakk. Réti var også en kjent komponist av sluttstudier.

I 1925 satte Réti verdensrekord i blindsjakk med 29 samtidige partier, han vant 21, spilte 6 uavgjort og tapte 2. Hans bøker har blitt klassikere i sjakklitteraturen og blir fremdeles studert.

Réti døde den 6. juni 1929 i Praha av skarlagensfeber. Han er gravlagt i den jødiske seksjonen av Wiener Zentralfriedhof, asken er lagt i samme grav som hans far er gravlagt i. 

## Bibliografi
* *Modern Ideas in Chess* (1923) 
* *Masters of the Chess Board* (1933)

## Referanser


## Eksterne lenker
* 
* Edward Winter: The Réti Brothers
* John Beasley: ''The chess endgame studies of Richard Réti. A complete presentation of Réti's endgame studies, with text in English. , publisert 14. januar 2012
Egyptens ti plager

**Egyptens ti plager** eller **Plagene i Egypt** (hebraisk:, *Makot Mitzrayim*) er ti ulykker som i henhold til *[[Andre Mosebok]]*, kapittel 7-12, i Den hebraiske Bibelen (Det gamle testamente) som israelittenes gud Jahve påførte oldtidens Egypt som en demonstrasjon av guddommelig makt, gjennom Moses' stav (Nehusjtan), og deretter ga farao etter for Moses’ krav om la de israelittene, som hadde levd som slaver i landet, gå inn i villmarken for å ofre. Gud gjentok forherdet faraos hjerte for å forhindre ham fra å gi etter før etter den tiende landeplage. Israelittenes reise begynte således deres utferden fra Egypt.

Plagene fungerte som en kontrast mellom Guds makt og de egyptiske gudene, som ble ugyldiggjort. En del kommenterer har assosiert flere av plagene i Egypt med særskilte guder assosiert med Nilen, fruktbarhet og naturlige fenomener. I henhold til *Andre Mosebok* 12:12, skulle gudene i Egypt ble dømt gjennom den tiende og siste plagen: «Denne natten skal jeg gå gjennom Egypt og slå i hjel alle førstefødte i landet, både mennesker og dyr, og jeg skal holde dom over alle gudene i Egypt. Jeg er Herren.»

## De ti plagene
# Nilens vann blir til blod (2. Mos 7:20)
# Frosker (2. Mos 8:2)
# Mygg (2. Mos 8:16)
# Insektsvermer (2. Mos 8:24)
# Pest (2. Mos 9:3)
# Byller (2. Mos 9:10)
#Haglstorm (2. Mos 9:18)
# Gresshopper (2. Mos 10:4)
# Mørke over landet (2. Mos 10:22)
# Alle førstefødtes død (2. Mos 11:5)

## Referanser
Hydalen landskapsvernområde

**Hydalen landskapsvernområde** omfatter hele Hydalen nordøst i Hemsedal kommune til fylkesgrensa mot Oppland i øst. Dette er en av få stølsdaler uten større inngrep som gjennomgående vei, vassdragsutbygging eller turistanlegg.

Vernebestemmelsene skal sikre et storslått naturlandskap med flere stølsområder. Tidligere var det mye geiter på setrene her, men beitearealene er nå noe preget av gjengroing. Skjøtsel er derfor nødvendig. Området har både høy kulturhistorisk verdi, og høy botanisk verdi.

## Referanser
Rolf Trygve Busch

**Rolf Trygve Busch** (1920–2016) var en norsk diplomat.

Etter examen artium 1940 og juridisk embetseksamen (cand.jur.) ved Universitetet i Oslo i 1946 var han dommerfullmektig i et år før han begynte som sekretær i Utenriksdepartementet. I 1950 ble han førstesekretær ved legasjonen i Kairo. Fra 1952 var han visekonsul ved generalkonsulatet i New York City, deretter to år i Utenriksdepartementet og et år på Forsvarets høgskole. I tiden 1957–1960 arbeidet han som første ambassadesekretær ved de norske delegasjonene i NATO og OECD i Paris. Han var byråsjef og deretter underdirektør 1960–1965, ambassaderåd ved Norges faste delegasjon til NATO i Paris 1965–1967, i Brussel 1967–1971.  Etter ha vært ekspedisjonssjef i UDs administrative avdeling en kort periode i 1971 og var Norges ambassadør til NATO 1971-1977.  Fra 1977 til 1982 var han ambassadør til Vest-Tyskland og sjef for Norges ambassade i Bonn og samtidig sjef for den norske militærmisjon i Berlin.  Han avsluttet karrieren som ambassadør til Storbritannia fra 1982 til 1989. Busch ble utnevnt til ridder av 1. klasse av St. Olavs Orden i 1972.

Han var sønn av direktør Aksel Busch (1887–1948) og Alette Tunby (1885-1977).
Rolf hadde en tvillingbror, som var far til Tor-Aksel Busch (født 1950).

## Referanser
Caprice bohémien

***Caprice bohémien***, op. 12, er et symfonisk dikt komponert av Sergej Rakhmaninov mellom årene 1892 og 1894. Verket er sagt å være en «fantasi basert på temaer funnet i sigøynermusikk».
Filosofiåret 1873

## Hendelser
## Publiseringer

## Fødsler

*7. januar – Rudolf Eisler, østerriksk filosof (død 1926)
*15. januar – Max Adler, østerriksk filosof, sosiolog, politiker og en ledende personlighet innen austromarxismen (død 1937)
*22. januar – Alfred Richard Orage, britisk filosof og redaktør (død 1934)
*9. april – Hartley Burr Alexander, filosof, forfatter og etnolog fra USA (død 1939)
*14. april – Francesco Orestano, italiensk filosof (død 1945)
*1. mai – Leonardo Grassi, italiensk filosof og pedagog (død 1961)
*11. september – Rudolf Kassner, østerriksk forfatter, essayist, oversetter og kulturfilosof (død 1959)
*29. september – František Balej, tsjekkisk jurist, oversetter og humanistisk filosof (død 1918)
*10. august
**William Ernest Hocking, filosof fra USA (død 1966)
**Aleksandr Bogdanov, russisk politiker, filosof og økonom (død 1928)
**Alberto Monroy Stagno d'Alcontres, italiensk politiker, forfatter og filosof (død 1941)
*10. oktober – Arthur Oncken Lovejoy, tysk filosof (død 1962)
*4. november – G. E. Moore, engelsk filosof (død 1958)
*11. november – William Pepperell Montague, filosof fra USA (død 1953)

## Dødsfall

## Bildegalleri

Stuart_Mill_G_F_Watts.jpg|John Stuart Mill(1806–1873)
Liang qichao.jpg|Liang Qichao(1873–1929)
Bust_of_Leo_Baeck.jpg|Leo Baeck(1873–1956)


## Se også
*Filosofi på 1800-tallet

## Referanser
Trio élégiaque nr. 2 (Rakhmaninov)

**Trio élégiaque nr. 2 i d-moll**, op. 9, er en pianotrio komponert av Sergej Rakhmaninov. Verket ble ferdigskrevet 15. desember 1893, med urframføring i Moskva den 31. januar 1894. Rakhmaninov skrev verket til minne om Tsjajkovskij.

## Struktur
Pianotrioen er i tre satser:

#*Moderato*
#*Quasi variazione*
#*Allegro risoluto*

## Eksterne lenker
*
Filosofiåret 1724

**Filosofiåret 1724** er en oversikt over hendelser, utgivelser og personer med tilknytning til filosofi i 1724.

## Hendelser

## Publikasjoner
* Ludwig Babenstuber „Philosophia Thomistica Salisburgensis, sive cursus philosophicus secundum doctrinam D. Thomae Aquinatis doctoris angelici“
* Georg Bernhard Bilfinger „Specimen doctrinae veterum Sinarum“ [Charakteristik der Lehre der alten Chinesen] *die bis dahin umfassendste Gesamtdarstellung der chinesischen Philosophie*
* Johann Andreas Fabricius „Philosophische Oratorie. Das ist: vernünftige Anleitung zur gelehrten und galanten Beredsamkeit“
* Christian Wolff „De differentia nexus rerum sapientis et fatalis necessitatis“
* Christian Wolff „Monitum ad commentationem luculentam de differentia nexus rerum sapientis et fatalis necessitatis“

## Fødsler
* 18. mars – Dionysius van de Wijnpersse, nederlandsk reformert teolog og filosof (død 1808)
* 22. april – Immanuel Kant, tysk filosof, matematiker og fysiker (død 1804)
* 3. juni – John Gregory (John Gregorie), skotsk lege, forfatter av medisinske og moralske skrifter (død 1773)
* 13. desember – Franz Maria Aepinus, tysk astronom, matematiker, fysiker og naturfilosof (død 1802)
* Chaim Joseph David Azulai, jødisk filosof, rabbiner og teolog (død 1806)
* 1715/1724 – Cao Xueqin – kinesisk romanforfatter, poet, filosof og kunstmaler (død 1763/1764)

## Dødsfall
* 29. oktober – William Wollaston, engelsk filosof (født 1659)


Fil:Dionysius-van-de-Wijnpersse.jpg|Dionysius van de Wijnpersse 1724-1808
Fil:Immanuel Kant portrait c1790.jpg|Immanuel Kant 1724-1804
Fil:Chaim Yosef David Azulai.jpg|Chaim Joseph David Azulai 1724-1806


## Referanser
Ernest Krogh-Hansen

**Ernest Krogh-Hansen** (født 8. september 1896 i Tønsberg, død 27. juni 1975 i Mexico by) var en norsk diplomat.

Han var sønn av skipsreder Hans Krogh-Hansen (1863–1946) og Magdalene Margrethe Ambjørnsen (1863–1950). 

Etter examen artium 1915 og cand.jur. 1926 ble han kansellist ved legasjonen i Warszawa, endret til attaché 1927.  Han var sekretær ved legasjonen i Argentina 1928–1930 før han returnerte til Oslo og i 1930 passerte utenriksdepartementets aspirantkurs. Han var sekretær ved legasjonen i Ankara 1931–1934, tilbake i Oslo som sekretær 1934–1937, sekretær ved legasjonen i Valencia i 1937, chargé d'affaires i Barcelona 1938, sekretær i UD 1939 og fra 1941 byråsjef. I 1943 ble han ambassaderåd ved Moskva-ambassaden, i 1947 ble han sendemann til Tyrkia med sideakkreditering til Pakistan 1948, Irak 1949 og Iran 1950. Fra 1955 til 1959 var han ambassadør ved Norges ambassade i Beijing, før han 1959 til 1961 var direktør for et norsk-indisk bistandsprosjekt (*Indo-Norwegian project*) i Kerala.  Derpå var han ambassadør ved Norges ambassade i Mexico by 1961–1966 med sideakkreditering til en rekke land som Guatemala, Nicaragua, Honduras, Panama, Costa Rica og El Salvador. 

Han ble boende i Mexico by etter han gikk av med pensjon. Han fikk St. Olavs Orden i 1956.

## Referanser
Nikolaj Dahl

**Nikolaj Vladimirovitsj Dahl** (russisk: Николай Владимирович Даль) (født 17. juli 1860, død 1939) var en russisk lege.

Dahl er best kjent for å være den som hjalp komponisten Sergej Rakhmaninov etter en langvarig depresjon knyttet til oppføringen av hans første symfoni. Fra januar 1900 behandlet Dahl Rakhmaninov hver eneste dag i tre måneder ved hjelp av hypnose. Som takk for Dahls hjelp dediserte Rakhmaninov sin andre klaverkonsert til ham. Dahl emigrerte i 1925 og døde i Beirut i 1939.

I programhefter fra Oslofilharmonien i 1999 og 2001 ble det hevdet at Dahl var norsk, men dette har senere blitt tilbakevist i en artikkel i *[[Tidsskrift for Den norske lægeforening]]*.

## Referanser
Filosofiåret 1773

**Filosofiåret 1773** er en oversikt over hendelser, utgivelser og personer med tilknytning til filosofi i 1773.

## Hendelser

## Publikasjoner

## Fødsler
* 6. april James Mill, skotsk historiker, filosof og økonom (død 1836)
* 2. mai - Henrik Steffens,  norskfødt tysk filosof, vitenskapsmann og dikter (død 1845)
* 23. august - Jakob Friedrich Fries, tysk filosof, fysiker og matematiker (død 1843)
* 18. september - Ottavio Colecchi, italiensk filosof og matematiker (død 1848)
* 13. november - Dovber Schneuri, russisk filosof, mystiker og rabbiner (død 1827)

## Dødsfall
* 9. februar – John Gregory (John Gregorie), skotsk lege, forfatter av medisinske og moralske skrifter (født 1724)
* 29. november – Carl Mesterton, svensk filosof og universitetslærer 


Fil:James Mill.jpg|James Mill 1773-1836
Fil:Heinrich Steffens sshh foto.jpg|Henrik Steffens 1773-1845
Fil:Jakob Friedrich Fries 2.jpg|Jakob Friedrich Fries 1773-1843
Skaalurens Skibsbyggeri

**Skaaluren Skibsbyggeri** var et skipsverft i Rosendal i Kvinnherad som ble grunnlagt i 1855. Gjennom fire generasjoner bygget man båter i tre og fra 1955 startet man å bygge skip med stålskrog. Verftet ble startet av Tørris Knudsen Nes (senere Tørris Skaaluren) som bygget den første jekta si i låven. Han festet grunn i Skålafjøro og sakte vokste skutebyggingen hans i låven til et lite skipsverft. 

Skaalurensamlinga er i dag museum hvor man kan se hvordan de gamle skutene ble laget og verktøyet som ble brukt.

## Se også
*Harding Verft

## Referanser
Sørdalen naturreservat

**Sørdalen naturreservat** er et naturreservat i Bremanger kommune som ble vernet 17. desember 1999. I mai 2013 ble det godkjent at en kraftlinje kunne bygges gjennom området, noe som var svært omdiskutert. Naturreservatet er delt i to deler av fylkesvei 614 mellom Svelgen og Ålfoten. Formålet med naturreservatet er å ta vare på furuskog med uvanlig sterkt urskogpreg.

## Referanser


## Eksterne lenker
* Om Sørdalen i naturbase.no, med kart
Steinvarden

**Steinvarden** er et lite markert fjell på grensa mellom Ringerike og Søndre Land kommuner, i Selsjøen naturreservat. Toppunktet ligger i Ringerike, ca. 25 meter vest for kommunegrensa. På toppen har vegetasjonen heipreg.

## Fotnoter



## Referanser
Filosofiåret 1720

**Filosofiåret 1720** er en oversikt over hendelser, utgivelser og personer med tilknytning til filosofi i 1720.

## Hendelser

## Publikasjoner

## Fødsler

|-
|Mars ||13. || Charles Bonnet || sveitsisk || naturforsker og filosof ||align=center|73 ||align=center|1793 || 

|Mai ||2. || Franz Ignatius Rothfischer || tysk || teolog og professor i filosofi ved Universitetet i Helmstedt||align=center| ||align=center|1755 ||
|-
|August ||12. || Martin Gerbert || tysk || benediktiner, teolog, filosof og musikkviter||align=center| ||align=center|1793 ||

|rowspan=2|Oktober || 2. || Jens Kraft || dansk-norsk || filosof ||align=center|44 ||align=center|1785 || 

|16. || Johann Georg Sulzer || tysk || filosof  ||align=center|  ||align=center|1779 ||
|-
|Desember ||16. || Carl Gerhard Wilhelm Lodtmann || tysk || jurist, historiker, filosof og professor  ||align=center|  ||align=center|1755 ||

| || || Madeleine de Puisieux || fransk || filosof og feministisk forfatter ||align=center|  ||align=center|1798 ||
|}

## Dødsfall


Charles Bonnet engraved cropped.jpg|Charles Bonnet(1720-1793)
Verhelst Gerbert 2 (cropped).jpg|Martin Gerbert(1720-1793)
SulzerJG.jpg|Johann Georg Sulzer(1720-1779)


## Referanser
Filosofiåret 1785

**Filosofiåret 1785** er en oversikt over hendelser, utgivelser og personer med tilknytning til filosofi i 1785.

## Hendelser

## Publikasjoner
* William Paley - *The Principles of Moral and Political Philosophy*

## Fødsler
*19. februar – Vincenzo De Grazia, italiensk filosof (død 1856)
*18. mars – Francesco Orioli, italiensk naturviter, fysiker og filosof (død 1856)

## Dødsfall

*2. april – Gabriel Bonnot de Mably, fransk filosof og politiker (født 1709)


Fil:Francesco Orioli.jpg|Francesco Orioli(1785–1856)
Fil:Gabriel Bonnot de Mably.jpg|Gabriel Bonnot de Mably(1709–1785)


## Referanser


## Se også
*Filosofi på 1700-tallet
*Opplysningstiden
Ole Hjellemo

**Ole Hjellemo** (født 22. mars 1873 på Dovre, død 18. september 1938 i Oslo) var en norsk musiker og komponist. Han var utdannet hos Gudbrand Bøhn og Iver Holter. Fra 1895 til 1906 dirigerte han Dombås musikkforening. Fra 1919 til 1932 underviste han i fiolin, harmonilære og komposisjon ved Musikkonservatoriet i Oslo og var i tillegg militærmusiker med graden musikkløytnant. Som komponist skrev han blant annet fem symfonier, flere mindre symfoniske verk og rapsodier, en prisbelønt kvartett, en fiolinkonsert samt flere korverk.

Han bodde i Oslo, og reiste hver sommerfeire tilbake til Dovre, instruerte korpsene i bygda og la grunnlaget for en kvartett som senere ble til Dovre spelemannslag.

For korps skrev han blant annet «Norsk Rapsodi», «Slått» og «Fra Vågå» som av og til blir framført. «Slått» ble innspilt av Hans Majestet Kongens 3. Gardekompani i 2002.

Han utgav en del springdanser fra Gudbrandsdalen, opptegnet av ham selv.

## Komposisjoner

* Dønningernes duv for orkester
* Finnmarken for kor (TTBB) og orkester
* Gavotte – Scherzando – Finale Marciale for orkester
* Hamar i Hellom – Overture for orkester
* Høgsommer i høgfjell for orkester.   6,5 min
* Maestoso marciale for orkester
* Rondo Capriccioso for kor (SATB) og orkester
* Sagn for lite orkester
* Spelemannsferd – Symfonisk utdrag av folkemusikk fra Gudbrandsdalen
* Springdans for lite orkester
* Springleik for orkester
* Symfoni i Ess-dur
* To norske folkemelodier for lite orkester.

## Referanser
Skogbrannen i Australia 2013

**Skogbrannen i Australia 2013** rammet delstaten New South Wales fra 17. oktober 2013. Statsministeren erklærte unntakstilstand i delstaten den 20. oktober, Skogbrannen var den verste i Australia siden 2009 og i New South Wales siden 1960-tallet.

## Eksterne lenker
*
Norges ambassade i Buenos Aires

**Norges ambassade i Buenos Aires**  er en norsk utenriksstasjon. Ambassaden huser den norske ambassadør til Argentina med stab. Adressen er Carlos Pellegrini 1427,  2. etasje, C1011AAC, Buenos Aires.

Etter unionsoppløsningen 1905 ble Argentina ett av de første land med norsk utenriksstasjon. Dette skyldes skipsfarten.  Den første minister utsendt fra Norge til Buenos Aires var Søren Andreas Christophersen som siden 1870 hadde vært norsk-svensk konsul og sendemann og godt kjent der nede.  Frem til 1957 het den legasjon. Så ble det ambassade.

## Sendemenn og ambassadører
*1906–1919 Søren Andreas Christophersen, ulønnet minister
*1919–1924 Halvard Huitfeldt Bachke
*1924–1927 Johan Fredrik Winter Jakhelln
*1927–1933 ingen minister, kun en chargé d'affaires.
*1933–1935 Carl Ferdinand Sandberg
*1935–1941 Rolf Andvord
*1945 Ludvig Cæsar Martin Aubert (en kort tid)
*1946–1951 Terje Knudtzon
*1951–1958 Reidar Solum 
*1958–1963 Julius August Christian Fleischer
*1963–1968 Erik Andreas Colban
*1968–1974 Finn Seyersted
*1974–1979 Knut Aars
*1979–1984 Odd Gerhard Jakobsen
*1984–1987 Arne Kapstø
*1987–1990 Henrik Foss Holo
*1990–1994 Erik Tellmann
*1994–1999 Peter Nicolay Ræder
*1999–2003 Sissel Birgitte Breie
*2003–2007 Gunnar Henrikssøn Lindeman
*2007–2012 Niels Haugstveit
*2012– Janne Julsrud
*2019– Lars Vaagen
## Referanser


## Eksterne lenker
* 
*
Taylor (fornavn)

**Taylor** er et kvinnenavn og et mannsnavn.

## Etymologi
*Taylor* har opprinnelse i det engelske etternavnet *Taylor* som opprinnelig ble brukt for å angi at bæreren var en skredder (engelsk *tailor*). Ordet *tailor* kom fra normanniske *tailleur* som igjen var dannet av latinske *taliare*, «å klippe».

## Utbredelse
*Taylor* er mest utbredt som kvinnenavn, spesielt i Canada og USA, men er også mye brukt som mannsnavn, blant annet i England.

|}

*Taylor* var et populært mannsnavn i USA i 1840- og 1850-årene og igjen fra 1980- til 2000-årene og hadde en popularitetstopp med 0.4% i 1992.

|}

## Kjente personer med navnet

Personene i listen er ordnet kronologisk etter fødselsår.
### Kvinner
* Taylor Dayne (f. 1962), amerikansk popsanger
* Taylor Swift (f. 1989), amerikansk countrysanger
* Taylor Marsh, amerikansk forfatter og politisk kommentator
### Menn
* Taylor Mali (f. 1965), amerikansk komiker
* Taylor Hawkins (f. 1972, d. 2022), amerikansk musiker
* Taylor Hicks (f. 1976), amerikansk sanger
* Taylor King (f. 1988), amerikansk basketballspiller
* Taylor Lautner (f. 1992), amerikansk skuespiller

## Referanser


## Eksterne lenker
Filosofiåret 1876

**Filosofiåret 1876** er en oversikt over hendelser, utgivelser og personer med tilknytning til filosofi i 1876.

## Hendelser

## Publiseringer

## Fødsler

*26. januar – Josef Bohatec, tsjekkisk filosof og teolog (død 1954)
*1. mars – Arthur Ruppin, tysk filosof og politiker (død 1943)
*7. juli – Max Hartmann, tysk biolog og filosof (død 1962)
*29. august – Charles Kettering, forrteningsmann, pedagog, ingeniør, naturviter, oppfinner og filosof fra USA (død 1958)

## Dødsfall
*1. april – Philipp Mainländer, tysk poet og filosof (født 1841)
*29. mai - Friedrich Christian Diez, tysk filosof (født 1794)
*27. juni - Harriet Martineau, britisk filosof og feministisk forfatter (født 1802)
*1. juli – 
**Mikhail Bakunin, russisk forfatter, revolusjonær og agitator, en av anarkismens forgrunnsfigurer (født 1814)
**Giuseppe Ferrari, italiensk historiker, filosof og politiker (født 1812)


Fil:Ruppin Arthur.jpg|Arthur Ruppin 1876-1943
Fil:Johan Daniel Landmark.jpg|Johan Daniel Landmark(1876–1938)
Fil:Charles F. Kettering.jpg|Charles Kettering 1876-1958
Fil:Philipp Mainlaender.png|Philipp Mainländer 1841-1876
Fil:Friedrich Christian Diez.png|Friedrich Christian Diez 1794-1876
Fil:Harriet Martineau by Richard Evans.jpg|Harriet Martineau 1802-1876
Fil:Bakunin.png|Mikhail Bakunin 1814-1876
Fil:Giuseppe Ferrari.jpg|Giuseppe Ferrari 1812-1876


## Referanser
Lasse Strand

**Lasse Strand** (født 3. april 1974), fra Fevåg, er en tidligere foballspiller. Han spilte for Rosenborg BK fra 1999 til 2001. Han spilte 10 kamper og scoret 1 mål. Han spilte seinere 49 kamper for Bryne FK (2001 - 2004) og 26 kamper for Byåsen IL (2005 - 2006) og scoret 1 mål.

## Referanser


## Eksterne lenker
*
Søren Andreas Christophersen

**Søren Andreas (Don Andrés) Christophersen** (født 6. juli 1849 i Tønsberg, død 1933) var en norsk diplomat med lang fartstid i Argentina.

Han var sønn av tollbetjent Ole Christophersen (1796–1878) og Tobine Christine Petersen, og bror til utenriksminister Wilhelm Christophersen (1832–1913),  den danske generalkonsul i Montevideo Otto Thorvald Alexander Christophersen (1834–1796), grosserer og fabrikkeier i Oslo Christian Eilert Rasch Christophersen (1840–1900) og godseier Peter Christophersen (1845) som også bodde i Buenos Aires der han var russisk generalkonsul.

Det var broren Wilhelm som i 1867 ankom Buenos Aires og inspirerte fire av brødrene til å følge etter. Etter å ha kommet seg gjennom borgerskolen i Tønsberg reiste altså han Søren Andreas til Buenos Aires han også, der han ble norsk-svensk visekonsul 1871 og fungerende konsul 1874.  Etter at Wilhelm flyttet til Leith i Skottland i 1878 ble Søren generalkonsul 1879. Han giftet seg i 1900 med den Sara Lynch (født 1863) som var datter av en lokal godseier. Etter unionsoppløsningen 1906 var han ulønnet norsk sendemann til Buenos Aires 1906–1919, i perioden 1908–1910 underordnet broren Wilhelm som var utenriksminister.

Han mottok St. Olavs Orden (storkors) og var kommandør av Vasaordenen.

## Referanser
Janne Julsrud

**Janne Julsrud** (født 28. mai 1947 i Oslo) er en norsk diplomat.

Hun studerte til Bachelor of Business Administration i 1978 ved Bernard Baruch College på Manhattan, og en Master of Business Administration 1979 ved University of Wisconsin i Madison. Så fikk hun i 1982 jobb i Finans- og tolldepartementet og var førstekonsulent frem til hun i 1984 ble forfremmet til byråsjef. I 1989 ble hun beordret til Norges ambassade i Washington som ambassaderåd (nestsjef) og skipsfartsråd. Hun var generalkonsul i Hongkong og Macao 1994–1997 og representerte Norge i seremoniene til suverenitetsskiftet.  Hun var avdelingsdirektør 1997–2000, generalkonsul i San Francisco 2000–2003 og leder i stiftelsen som i 2002 besørget salget av sjømannssenteret «Norway House». Hun var seniorrådgiver 2003–2007, ambassadør til Norges ambassade i Singapore 2007–2012 og siden det sjef ved Norges ambassade i Buenos Aires med sideakkreditering til La Paz i Bolivia.

## Referanser
Leif Slagtern

**Leif Slagtern** (født 23. mai 1917 i Vestre Aker (nå Oslo), død 2. desember 1996 i Oslo) var en norsk langrennsløper. Han representerte Vestre Akers Skiklub. 

Slagterns spesialitet var sprintlangrenn. Han vant 17 km i NM på ski i 1940. Slagtern var en del av landslagstroppen som ble tatt ut til Vinter-OL i 1948 i St. Moritz, men han deltok ikke i noen renn.

Slagtern var født og oppvokst på husmannsplassen Slagtern i Nordmarka. Han skiftet senere navn til Leif Blindernseter.

## Referanser
Karl Theodor Robert Luther

**Karl Theodor Robert Luther** (født 16. april 1822 i Schweidnitz, død 15. februar 1900 i Düsseldorf), vanligvis bare kalt **Robert Luther**, var en tysk astronom. Han er kjent for sin leting etter asteroider, mens han arbeidet i Düsseldorf.

To av hans oppdagelser er kjent for å ha uvanlige egenskaper: 90 Antiope er en binærasteroide med to nesten like store komponenter, mens 288 Glauke er kjent for sin ekstremt trege rotasjon. Asteroiden 1303 Luthera og månekrateret Luther er oppkalt etter ham.

## Referanser


## Eksterne lenker
*
Muldvarpen (roman)

***Muldvarpen *** (orig. ******) er en spionroman fra 1974 skrevet av den britiske forfatteren John le Carré. Den følger arbeidet til den fåmælte, aldrende etterretningsoffiseren George Smiley med å avdekke en sovjetisk muldvarp i britenes Secret Intelligence Service (SIS). Etter utgivelsen har romanen fått strålende kritikker for sine komplekse sosiale beskrivelser og mangelen på sensasjonalisering, og er fortsatt et hovedverk i spiongenren.

## Bakgrunn
*Muldvarpen* er John le Carrés romanverk om sine opplevelser rundt avsløringene i 1950-og 1960-årene da forræderne Cambridge Fem – Guy Burgess, Donald Maclean, Anthony Blunt, John Cairncross og Kim Philby – ble avslørt som muldvarper for KGB i den britiske etterretningstjenesten.

Rollefiguren Bill Haydon er delvis inspirert av Kim Philby, en ledende SIS-offiser og dobbeltagent som hoppet av til Sovjetunionen i 1963. David Cornwell (John le Carré) arbeidet som etterretningsoffiser for både MI5 og SIS (MI6). Han har uttalt at Philby lekket hans identitet til russerne, noe som var en faktor i avslutningen av etterretningskarrieren hans i 1964.

## Adaptasjoner
BBC sendte i 1979 en miniserie i sju deler basert på boken, hvor Alec Guinness hadde rollen som Smiley. Serien ble i 1982 etterfulgt av *Smiley's People*, basert på *[[Den usynlige spion]]* fra 1979.

BBC Radio 4 produserte og sendte to radio-hørespill basert på romanen, henholdsvis i 1988 og 2009.

Filmen *[[Muldvarpen (film)|Muldvarpen]]* ble utgitt i 2011 med Gary Oldman som Smiley, regissert av den svenske regissøren Tomas Alfredson.

## Referanser


## Eksterne lenker
* 
* Museum of Broadcast-Kommunikasjon: Tinker Tailor Soldier Spy – Britisk Miniserie
* British Film Institute Skjermen Online: Tinker Tailor Soldier Spy (1979)
*
Arne Kapstø

**Arne Kapstø** (født 15. april 1920 i Røsvik, død 1989 i Carcès, Frankrike) var en norsk jurist og diplomat.

Etter å ha tatt juridisk embetseksamen arbeidet han som ligningsfullmektig. Han ble senere ansatt i utenrikstjenesten, og tjenestegjorde ved ambassadene i Madrid og Rio de Janeiro frem til 1959, før han var byråsjef i tre år. 

Fra 1962 var han ambassaderåd ved Norges ambassade i Washington. I 1964 ble han beordret til Norges ambassade i Paris. Fra 1967 til 1973 var han ministerråd ved ambassaden i Bonn, Vest-Tyskland. I 1973 ble han utnevnt til sendemann til Norges ambassade i Caracas med sideakkreditering til Bogotá, Quito og Panama.  

Fra 1977 var han handelspolitisk rådgiver i to år, før han i 1979 ble generalkonsul i Rotterdam, og deretter ambassadør ved Norges ambassade i Buenos Aires fra 1984. I 1985 var han «Ambassadeur en Mission Speciale» ved innsettelsen av ny president i Uruguay.

## Kilder
*Artikkel om Arne Kapstø i *[[Hvem er Hvem?]] 1984* side 276
Microlucanus

***Microlucanus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Slekten omfatter bare én kjent art som lever på Salomonøyene.

## Utseende
En liten, svart hjortebille. Arten mangler flygevinger, dekkvingene er korte og høyt hvelvede. Hannen har ikke spesielt forstørrede kjever, men kan kjennes på et blankt parti ved spissen av dekkvingene, dette er et unikt trekk. Oversiden er tett og kraftig punktert og delvis dekket med brun bestøvning. Pronotum har fint tagget ytterkant.

## Levevis
Larvene utvikler seg i morken ved.

## Utbredelse
Arten ble beskrevet fra Guadalcanal i Salomonøyene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten ***Microlucanus*** Bomans & Bartolozzi, 1996
******** *[[Microlucanus greensladeae]]* Bomans & Bartolozzi, 1996

## Litteratur
* Bomans, H.E. og Bartolozzi, L., 1996: Description of *Microlucanus greensladeae* n. gen. n. sp. (Coleoptera Lucanidae) from the Solomon Islands and a check-list of the stag beetle fauna of Bougainville and the Solomon Islands. *Tropical zoology*, **9**: 213-222. ISSN: 0394-6975 (trykt) 1970-9528 (på nett)

## Eksterne lenker
* 
* Bildegalleri
The Dance of Reality

***The Dance of Reality*** (spansk: *La danza de la realidad*) er en selvbiografisk film fra 2013, regissert av Alejandro Jodorowsky.

Filmen forteller om Jodorowskys oppvekst i Chile. Filmen hadde premiere under filmfestivalen i Cannes i 2013, hvor den deltok i sideprogrammet Director's fortnight. Det var Jodorowskys første film på 23 år.

## Handling
Unge Alejandro (spilt av Jeremías Herskovits) bor sammen med sine jødisk-ukrainske foreldre Jaime (spilt av Brontis Jodorowsky) og Sara (spilt av Pamela Flores) i Tocopilla, Chile. Jaime er en ivrig kommunist som tilber Josef Stalin, og oppdrar sønnen sin med stor disiplin og strenghet. Sara synger i stedet for å snakke gjennom hele filmen, og mener Alejandro er reinkarnasjonen av faren hennes på grunn av det lange blonde håret hans. Irritert over hans kones vrangforestillinger om sønnen deres, og sint på grunn av Alejandros oppførsel som han ser på som alt for feig og feminin, klipper Jaime av Alejandros hår (som er avbildet som en parykk)

Faren krever også at Alejandro skal avvise eksistensen av Gud, og setter ham gjennom tester av selvkontroll og tapperhet som inkluderer å tåle å bli kilt, slått og til slutt gjennomgå en tann-operasjon uten bedøvelse. Fornøyd med sønnens tapperhet, erkjenner Jaime at han respekterer Alejandro - og sørger for at sønnen blir utnevnt til maskot for Tocopillas brannvesen. Alejandro følger derfor med brannvesenet til en brann, hvor en av brannmennene blir fanget inni huset og brenner til døde. Under den påfølgende begravelsen ser Alejandro for seg at han ligger oppi kisten sammen med brannmannens lik, og han kollapser av skrekk.

Jaime tar ham med seg hjem, men brenner maskotens uniform rett foran Alejandro når han våkner igjen. Han kaller igjen sønnen sin for en feiging, og påstår at han skammer seg over Alejandro. I et forsøk på å bevise sin egen tapperhet ovenfor de andre brannmennene, som han frykter ser ned på ham på grunn av sønnens feighet og hans jødiske arv, forsøker Jaime å distribuere vann til en gruppe pest-ofre som har blitt satt i karantene utenfor byen. Men de dreper, og spiser, opp eselene hans - i tillegg blir han selv smittet av pesten.

Jamie går tilbake til butikken sin, synlig infisert, og det oppstår et oppgjør med militæret. Samtidig som Jaime opplever kramper, og militæret truer med å brenne ned hele butikken hans som de tror kan være infisert, ber Sara om at Jaime blir frisk. Hun urinerer på ham, og dette kurerer ham. Energisk av hans mirakuløse bedring, planlegger Jaime å myrde president Carlos Ibáñez del Campo (spilt av Bastian Bodenhofer) og Jamie går med på å samarbeide med en annen kommunist, for å ta livet av Ibáñez i løpet av en hundeutstilling.

## Skuespillere
* Brontis Jodorowsky som Jaime Jodorowskij.
* Pamela Flores som Sara Jodorowskij.
* Jeremías Herskovits som en yngre versjon av Alejandro.
* Alejandro Jodorowsky som en gammel versjon av Alejandro.
* Bastián Bodenhöfer som Carlos Ibáñez.
* Andrés Cox som Don Aquiles.
* Adán Jodorowsky som en anarkist

## Referanser


## Eksterne lenker
* 
*
Nicolas Lebègue

**Nicolas Antoine Lebègue** (1631–1702) var en fransk organist, cembalist og komponist.

## Liv og virke
### Bakgrunn
Nicolas Lebègue ble født inn i enkle kår.  Hans far var møller, hans mor var i slekt med den kjente malerfamilien Le Nain verwandt. Nicolas fikk den første musikkundervisningen i en sangskole i hjembyen. Det vites ikke hvem hals lærere var. Men han hadde en onkel, også ved navnet Nicolas, og også var musiker («*maître joueur d'instrument*»).

### Misiker
Rundt midten av 1660-årene reiste han til Paris, og han fikk snart er ry som en utmerket utøver på klaviaturinstrumenter. Fra 18. desember 1664 virket han som organist ved Saint-Merry. 

Toppen av Lebègues løpebane som organist var da han i 1678 ble utnevnt som en av fire hofforganister. I disse årene var han en høyt ansett organist, orgelsakkyndig og lærer i Paris, men i 1690-årene forlot hellet ham. Han mistet store deler av formuen som følge av et  bedrageri og fikk store økonomiske problemer. I tillegg fikk han helseproblemer. Likevel var han aktiv livet ut og nøt stor anerkjennelse hos sine samtidige. 

### Verk
Lebègue skrev hovedsakelig verk for klaviaturinstrumenter. Det er bevart to bøker «Pièces de clavecin» (1677–1687) som til sammen inneholder elleve suiter for cembalo, dessuten tre «Livres d'Orgue» (1676, rundt 1678, rundt 1685). I tillegg finnes enkelte verk i ulike samlinger. I verkene for cembalo kan en finne en del kromatiske passasjer som er langt framom Lebègues egen tid. Orgelverkene, spesielt i de første bøkene, er svært virtuose, og mange er utstyrt med eksakte instruksjoner om registrering og pedalbruk.

## Referanser


## Litteratur
* Willi Apel, *The History of Keyboard Music to 1700*. Oversatt av Hans Tischler. Indiana University Press. ISBN 0-253-21141-7. Opprinnelig *Geschichte der Orgel- und Klaviermusik bis 1700*, Bärenreiter-Verlag, Kassel.
* Edward Higginbottom, «Nicolas Lebègue», *[[Grove Dictionary of Music and Musicians|The New Grove Dictionary of Music and Musicians]]*, red. S. Sadie og J. Tyrrell (London: Macmillan, 2001), xiv, 429.

## Eksterne lenker
* 
* 
* Livsløp, musikkeksempler og litteraturangivelser, musicologie.org
* Innspillinger av Lebegues verk på franske orgler av W. D. Halsey, youtube.com
*
Louis-Charles Mahé de La Bourdonnais

**Louis-Charles Mahé de La Bourdonnais** (1795/1796 – 1840) var en fransk sjakkspiller og ansett som verdens beste i sin tid.

## Bakgrunn
La Bourdonnais ble født på den franske øya Réunion i Det indiske hav i 1795. Han lærte sjakk i 1814 og begynte å ta spillet seriøst i 1818, da han spilte jevnlig på Café de la Régence i Paris. Han tok timer hos Jacques François Mouret, hans første sjakklærer og i løpet av to år ble han en av de beste spillerne som besøkte  kafeen.

La Bourdonnais ble tvunget til å leve av å spille sjakk etter han tapte formuen i dårlige investeringer.

## Uoffisiell verdensmester
La Bourdonnais beseiret sin sjakklærer Alexandre Deschapelles i 1821, og fra da av og fram til sin død i 1840, ble Bourdonnais regnet som uoffisiell verdensmester i sjakk (det var ingen offisiell tittel på den tiden). Den mest kjente kampserien, og som i datiden ble ansett som et verdensmesterskap, var mot Alexander McDonnell i 1834.

Han døde uten midler i London i 1840 etter å ha solgt unna alle eiendelene, inkludert klærne, for å dekke gjeld. George Walker ordnet det slik at han ble begravet bare et stenkast unna rivalen Alexander McDonnell i Londons Kensal Green kirkegård.

Han var sønnesønn av Bertrand-François Mahé de La Bourdonnais.

## Referanser


## Eksterne lenker
*
Platyfigulus

***Platyfigulus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
En liten til middelsstor, avlang, svart hjortebille. Forkroppen er ganske matt, dekkvingene glinsende. Hannens kjever er forstørrede, slanke og vinklede slik at de omtrent danner en rombe, med to kraftige tenner i den indre delen og en kort, firkantet tann nær spissen. Hodet er bredere enn pronotum (hos hannen) med rett forkant og markerte forhjørner. Dekkvingene har lengdefurer.

## Utbredelse
Arten er bare kjent fra Sri Lanka.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Figulini]]*
******* Slekten *Platyfigulus* Arrow, 1935
******** *[[Platyfigulus scorpio]]* Arrow, 1935

## Kilder

* Liste over artene
* Bildegalleri

## Eksterne lenker
*
Mosambiks herrelandslag i fotball

**Mosambiks herrelandslag i fotball** er det nasjonale fotballandslaget til staten Mosambik, som ligger øst i det sørlige Afrika. Landslaget administreres av det nasjonale fotballforbundet Federação Moçambicana de Futebol (FMF), som ble opprettet i 1976 og som ble en del av CAF og FIFA henholdsvis i 1978 og 1980. Laget har aldri kvalifisert seg til et VM-sluttspill, men har ved flere anledninger deltatt i Afrikamesterskapet.

## Historie
Laget spilte sin første offisielle landskamp hjemme mot  den 12. desember 1977, en kamp som endte 1–2. Mosambik deltok for første gang i VM-kvalifisering i 1980, hvor laget spilte to innledende kvalifiseringskamper mot , men tapte sammenlagt 3–7 og gikk ikke videre. Siden Mosambik ikke har kvalifisert seg til et sluttspill i Verdensmesterskapet, regnes de derfor for å være et av verdens svakere lag i henhold til FIFAs verdensranking. De har likevel ved flere anledninger deltatt i gruppespill i Afrikamesterskapet, hvor første gang var i 1986.

## Verdensmesterskapet i fotball
* 1930 til 1978 – *Deltok ikke i kvalifisering*
* 1982 – *Utslått i kvalifisering*
* 1986 – *Deltok ikke i kvalifisering*
* 1990 – *Nektet deltagelse i kvalifisering*
* 1994 til 2014 – *Utslått i kvalifisering*

## Afrikamesterskapet i fotball
* 1957 til 1980 – *Deltok ikke i kvalifisering* 
* 1982 til 1984 – *Utslått i kvalifisering*
* 1986 – *Gruppespill*
* 1988 til 1994 – *Utslått i kvalifisering*
* 1996 – *Gruppespill*
* 1998 – *Gruppespill*
* 2000 til 2008 – *Utslått i kvalifisering*
* 2010 – *Gruppespill*
* 2012 til 2013 – *Utslått i kvalifisering*

## Kjente spillere
* Domingues
* Simão Mate Junior
* João Rafael Kapango
* Dario Khan
* Almiro Lobo
* Mexer
* Paíto
* Armando Sá

## Referanser


## Eksterne lenker
* Mosambiks profil hos FIFA.com
Yddal naturreservat

**Yddal naturreservat** ligger på halvøya mellom Hardangerfjorden i øst og Bjørnafjorden i vest. De tre Yddalsgardene som ligger sentralt i området, var i drift fram til 1950-tallet. Bortsett fra en liten veistump fram til Botsvatnet i vest, ligger det meste av reservatet mer enn 1 km unna tyngre inngrep som vei, kraftlinjer etc. Det er svært få slike områder igjen i lavlandet.

I øst grenser reservatet til Geitaknottene naturreservat. Tilsammen utgjør de et område på 33 km². En av truslene for naturmiljøet, er spredning av sitkagran fra plantinger i 1960–80-årene.

## Referanser